CELEX: 21996D0523(02)
Language: hr
Date: 1996-03-01 00:00:00
Title: Odluka Zajedničkog odbora EGP-a br. 12/96 od 1. ožujka 1996. o izmjeni Priloga XIV. (Tržišno natjecanje) Sporazumu o EGP-u

11/Sv. 090
            
            
               HR
            
            
               Službeni list Europske unije
            
            
               94
            
         21996D0523(02)
   
               L 124/13
            
            
               SLUŽBENI LIST EUROPSKE UNIJE
            
            
               01.03.1996.
            
         
      ODLUKA ZAJEDNIČKOG ODBORA EGP-A
   
   br. 12/96
   od 1. ožujka 1996.
   o izmjeni Priloga XIV. (Tržišno natjecanje) Sporazumu o EGP-u
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XIV. Sporazumu izmijenjen Odlukom Zajedničkog odbora EGP-a br. 7/94 od 21. ožujka 1994. o izmjeni Protokola 47 i određenih priloga Sporazumu o EGP-u (1);
   budući da Uredbu Komisije (EZ) br. 870/95 od 20. travnja 1995. o primjeni članka 85. stavka 3. Ugovora na određene kategorije ugovora, odluka i usklađenih praksi između linijskih brodara (konzorcija) sukladno Uredbi Vijeća (EEZ) br. 479/92 (2) treba unijeti u Sporazum,
   ODLUČIO JE:
   Članak 1.
   Iza točke 11.B (Uredba Komisije (EEZ) br. 1617/93) Priloga XIV. Sporazumu umeće se sljedeća točka:
   
               „11.C
            
            
               
                  395 R 0870: Uredba Komisije (EZ) br. 870/95 od 20. travnja 1995. o primjeni članka 85. stavka 3. Ugovora na određene kategorije ugovora, odluka i usklađenih praksi između linijskih brodara (konzorcija) sukladno Uredbi Vijeća (EEZ) br. 479/92 (SL L 89, 21.4.1995., str. 7.).
            
         Odredbe Uredbe se u svrhu Sporazuma tumače sa sljedećim prilagodbama:
   
               (a)
            
            
               u članku 2. riječi ‚luke Zajednice’ postaju ‚luke na teritoriju obuhvaćenom Sporazumom o EGP-u’;
            
         
               (b)
            
            
               u članku 7. stavku 1. izraz ‚pod uvjetom da je Komisija obaviještena o odnosnim sporazumima u skladu s odredbama Uredbe Komisije (EEZ) br. 4260/88 i da se Komisija ne protivi’ postaje ‚pod uvjetom da su Komisija EZ-a ili nadzorno tijelo EFTA-e obaviješteni o odnosnim sporazumima u skladu s odredbama Uredbe Komisije (EEZ) br. 4260/88 i odgovarajućim odredbama u Protokolu 21 Sporazuma o EGP-u i da se nadležno nadzorno tijelo ne protivi’;
            
         
               (c)
            
            
               u članku 7. stavku 2. pojam ‚Komisija’ postaje ‚Komisija EZ-a ili nadzorno tijelo EFTA-e’;
            
         
               (d)
            
            
               u članku 7. stavku 5. druga se rečenica mijenja i glasi:
               ‚Protivit će se izuzeću, ako zaprimi takav zahtjev od države koja je u njezinoj nadležnosti u roku tri mjeseca nakon što je tim državama poslala obavijest iz stavka 1.’;
            
         
               (e)
            
            
               u članku 7. stavku 6. druga se rečenica mijenja i glasi:
               ‚Međutim, ako je prigovor uložen na zahtjev države koja spada u njezinu nadležnost i taj se zahtjev podrži, moguće ga je povući samo nakon savjetovanja sa Savjetodavnim odborom za mjere ograničavanja i vodeće pozicije u pomorskom prometu’;
            
         
               (f)
            
            
               na kraju članka 7. stavka 9. dodaje se sljedeće:
               ‚ili odgovarajuća odredba u Protokolu 21 Sporazuma o EGP-u’;
            
         
               (g)
            
            
               u članku 12., riječi uvodnog stavka ‚u skladu s člankom 6. Uredbe (EEZ) br. 479/92’ mijenjaju se u ‚bilo na vlastitu inicijativu ili na zahtjev drugog nadzornog tijela ili države koja spada u njezinu nadležnost ili fizičkih ili pravnih osoba koje imaju zakoniti interes’.”
            
         Članak 2.
   Tekstovi Uredbe (EZ) br. 870/95 na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 1. travnja 1996., uz uvjet da su Zajedničkom odboru EGP-a prethodno podnesene sve potrebne obavijesti u skladu s člankom 103. stavkom 1. Sporazuma.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 1. ožujka 1996.
      
         
            Za Zajednički odbor EGP-a
         
         
            Predsjednik
         
         P. BENAVIDES
         
      
   
   
      (1)  SL L 160, 28.6.1994., str. 1.
   
      (2)  SL L 89, 21.4.1995., str. 7.